Basilika la Mt. Petro

Basilika la Mt. Petro mjini Roma ni kanisa kubwa kuliko yote duniani na linatumiwa sana na Papa, ingawa si Kanisa kuu la jimbo lake. Basilika hilo lote liko ndani ya eneo la Vatikani ambalo ni dola au nchi huru ndogo iliyoko ndani ya mji wa Roma (makao makuu ya Italia). Kumbukumbu ya kutabarukiwa kwake inafanyika kila mwaka tarehe 18 Novemba pamoja na ya kutabarukiwa Basilika la Mt. Paulo ili kudokeza udugu wa Mitume hao wawili na umoja wa Kanisa lote . Historia Kanisa hili lilianzishwa mnamo mwaka 324 na Kaisari Konstantino Mkuu aliyeagiza ujenzi mahali ambapo watu waliamini Mtume Petro aliuawa kwa ajili ya imani ya Ukristo akazikwa wakati wa Kaisari Nero (kabla ya mwaka 68). Kanisa hilo la kale lilionekana bovu wakati wa karne ya 16, hivyo Papa Julius II aliamuru libomolewe ili kujenga kanisa jipya. Muda wa ujenzi ulikuwa miaka 120: ulianza mwaka 1506 ukakamilishwa mwaka 1626. Wasanii mashuhuri walishiriki katika ujenzi na upambaji wa kanisa hilo kama vile Raphael, Michelangelo na Gian Lorenzo Bernini. Ujenzi wake uligharamia pesa nyingi. Wataalamu wengi huona ujenzi huu ulikuwa sababu moja ya Matengenezo ya Kiprotestanti yaani farakano na Kanisa Katoliki lililoanzia Ujerumani katika karne ya 16. Ni kwamba Mapapa walianzisha kodi mpya kwa waumini ili waweze kuendeleza ujenzi. Madai ya pesa kwa ajili ya ujenzi huo yaliendeshwa kwa ukali uliosababisha upinzani wa Martin Luther na wengine, hasa huko Ujerumani. Vipimo Kanisa hilo lililojengwa juu ya eneo la mita za mraba 15,160 linaweza kupokea umati wa watu 60.000. Lina urefu wa mita 211.5 na kimo cha mita 132.5. Ukumbi wake una urefu wa mita 187 na upana wa 27.50. Ukumbi wa pili una urefu wa mita 138. Jengo lina kuba moja kubwa na makuba manane ya kando. Ndani ya kanisa kuna altare 45, nguzo 800, sanamu kubwa 390 za watu wa Biblia, Watakatifu na Mapapa. Picha Tanbihi Marejeo ya Kiswahili John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 409-410 Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 359-360 Viungo vya nje stpetersbasilica.org Largest online site for the Basilica Fullscreen Virtual Tour by Virtualsweden Ilihifadhiwa 3 Julai 2008 kwenye Wayback Machine. Google Maps Satellite image of the Basilica St Peter’s Basilica and St Peter’s Tomb Circus of Nero and the old and new Basilicas superimposed, showing the tomb of Peter St. Peter's Basilica Photo Gallery Ilihifadhiwa 11 Machi 2007 kwenye Wayback Machine. 249 photos St Peter's Basilica, Rome pictures and virtual reality movies Basilica of St Peter, Rome by Activitaly Ilihifadhiwa 3 Machi 2016 kwenye Wayback Machine. Catholic Encyclopedia Catholic Encyclopedia article Vatican City, Piazza San Pietro Ilihifadhiwa 9 Mei 2007 kwenye Wayback Machine. VR panorama with map and compass effect by Tolomeus The pipe organs of St Peter's Basilica Ilihifadhiwa 6 Juni 2007 kwenye Wayback Machine. Vatican City, Piazza San Pietro Ilihifadhiwa 15 Juni 2007 kwenye Wayback Machine. QTVR panorama hi-res (15 Mb) by Tolomeus St. Peter's Basilica Floor Plan The Bells of St. Peter's Basilica at Vatican